Boland Landbouskool - OMSENDBRIEF 33 VAN 2017
Baie sterkte aan al ons seuns vir die komende eksamen. Dit is van uiterste belang dat elkeen sy beste sal lewer in belang van sy toekoms. Vir die graad 11-leerlinge is hierdie eksamen se uitslag deurslaggewend, aangesien hierdie rapport gebruik word vir aansoeke vir universiteits- en koshuistoelating. (Sien verlede week se omsendbrief vir vakveranderings vir Gr 11.)
Ouers moet asb ook kennis neem dat elke kind elke dag skool moet bywoon soos deur die Onderwysdepartement vereis. Ons kinders maak op Vrydag 24 November om 11:30 klaar met die eksamen.
Indien 'n leerder 'n boek verloor het, of hy kan nie 'n boek ingee nie, moet hy R100 by die finanskantoor inbetaal. Sy kwitansie sal hy dan inhandig i.p.v. sy boek. Malcolm Harris
GRAAD 9 VAKKEUSEVORMS
Alle graad 9-vakkeusevorms moet asseblief in gehandig word voor/op Maandag 13 November.
Neem asseblief kennis van die volgende veranderinge ten opsigte van vakveranderings vir gr 10 – gr 12.
Die sluitingsdatum vir versoeke van ouers aan skole vir vakveranderings is voor die einde van die tweede kwartaal.
Die sluitingsdatum vir versoeke van ouers aan skole vir vakveranderings is voor die einde van die eerste kwartaal.
In buitengewone gevalle kan 'n leerder een addisionele vak in graad 11 verander nadat sy eindeksamenpunt vir graad 11 bekend gemaak is. Hierdie vakverandering moet voor 6 Desember van die graad 11 jaar gedoen word.
Geen vakverandering word in die graad 12-jaar toegelaat word nie. Cobus van Coller
LEERDERS WAT SKOOL AAN EINDE VAN 2017 VERLAAT
SPORT : KRIEKET
KRIEKETUITSLAE: 31 OKT – 4 NOV 2017
Isak Nel 3/9
Christiaan du Toit 41
Jurian van Santen 2/34
Danie Spamer 49
Boland verloor met 6 lopies
Paarl Gim O/14C
Leerco Booi 3/22
Nardus Schoeman 22
Op Vrydag 27 Oktober het ons 'n vergadering gehou met die huidige graad 8, 9 en 10-ouers. Daar is besluit dat ons O/19A- en O/16A-rugbyspanne in April 2019 na Skotland, Wallis en Engeland sal toer. Hier volg meer besonderhede:
Boland Landbouskool wil graag elke vier jaar ons seuns die geleentheid gee om oorsee te toer en teen oorsese skole rugby te speel. Ons het in 2006 in Engeland en Wallis getoer en wil dit weer in 2019 doen.
Ons vertrek op Dinsdag 9 April en keer op Sondag 21 April 2019 terug. Ons vlieg vanaf Kaapstad na Edinburgh in Skotland en sal drie nagte in Edinburgh wees. Ons speel ook hier ons eerste wedstryd. In Edinburgh besoek ons Skotland se rugbystadion Murrayfield en St Andrews. Vanaf Edinburgh gaan ons na Manchester vir twee nagte. Hier speel ons ons tweede wedstryd van die toer en besoek ons ook Old Trafford, Manchester United se sokkerstadion. Ons gaan ook 'n Aviva Premiership rugbywedstryd kyk van die Sale Sharks. Vanaf Manchester vertrek ons na Cardiff in Wallis vir twee nagte. Hier speel ons ons derde en laaste wedstryd van die toer. Ons besoek onder andere Wallis se rugbystadion, die Principality. Vanaf Cardiff gaan ons na Bath vir een nag en ons sluit die toer af met drie nagte in Londen.
Ons het drie maatskappye genader om vir ons kwotasies te gee. Al drie se pryse is baie dieselfde. Ons het besluit om vir hierdie toer van Team Sports Travel gebruik te maak. Die koste beloop ongeveer R40 000 per persoon. Dit sluit die volgende in: Vliegtuigkaartjie plus lughawebelasting, vervoer in 'n luukse bus, alle ekskursies, ontbyt en aandetes, visums, 'n rugsak en 'n toer toksak wat groot genoeg is vir al jou bagasie.
Ons neem 23 O/19A-rugbyspelers en 22 O/16A-rugbyspelers plus enige drie O/19-seuns wat graag op die toer wil gaan, maar wat nie noodwendig enige speelkans gaan kry nie. Die spanne word gekies na afloop van 'n proefwedstryd wat gehou sal word aan die einde van Augustus 2018.
Betaling vir toer
Ouers kan reeds begin om te betaal vir die toer. Ons stel voor dat u elke 3 maande tussen R3 000 en R5 000 in die skool se rekening inbetaal. Dit sal veroorsaak dat u nie in Februarie 2018 die volle bedrag moet betaal nie. U kan einde November 2017 die eerste bedrag oorbetaal. Meld asseblief u seun se naam en UK Toer as verwysing. Indien u seun Augustus 2018 nie vir die span gekies word nie, sal die geld wat u tot op daardie stadium betaal het, aan u terugbetaal word.